ಭಾರತದ ಮಾಜಿ ಸ್ಪಿನ್ನರ್ ದಿಲೀಪ್ ದೋಶಿ ನಿಧನ

ನವದೆಹಲಿ: ಭಾರತದ ಮಾಜಿ ಸ್ಪಿನ್ನರ್ ದಿಲೀಪ್ ದೋಶಿ (Dilip Doshi) ಸೋಮವಾರ ಹೃದಯ ಸ್ತಂಭನದಿಂದಾಗಿ ಕೊನೆಯುಸಿರೆಳೆದರು.

ಭಾರತದ ಪರ ಹಲವು ಪಂದ್ಯಗಳನ್ನು ಆಡಿದ್ದ ದೋಶಿ ಲಂಡನ್‌ನಲ್ಲಿ (London) ವಾಸವಾಗಿದ್ದರು. ಸೋಮವಾರ ತಮ್ಮ 77 ವಯಸ್ಸಿನಲ್ಲಿ ಹೃದಯ ಸ್ತಂಭನದಿಂದಾಗಿ ನಿಧನರಾದರು.ಇದನ್ನೂ ಓದಿ: Tumakuru | ಸ್ಟೇಟಸ್‌ಗೆ ರೀಲ್ಸ್ ಅಪ್ಲೋಡ್ ಮಾಡಿದ್ದಕ್ಕೆ ಪ್ರಿಯಕರ ಕಿರಿಕ್ – ಯುವತಿ ನೇಣಿಗೆ ಶರಣು

1979 ರಿಂದ 1983ರವರೆಗೆ ದೋಶಿ ಭಾರತದ (India) ಪರ 33 ಟೆಸ್ಟ್ ಹಾಗೂ 15 ಏಕದಿನ ಪಂದ್ಯಗಳನ್ನು ಆಡಿದ್ದರು. ತಾವು ಆಡಿದ 33 ಟೆಸ್ಟ್ ಪಂದ್ಯಗಳಲ್ಲಿ ಒಟ್ಟು 114 ವಿಕೆಟ್‌ಗಳನ್ನು ಪಡೆದುಕೊಂಡಿದ್ದರು. ತಾವು ಮಾತ್ರವಲ್ಲದೇ ತಮ್ಮ ಮಗನನ್ನು ಕ್ರಿಕೆಟ್ ರಂಗದಲ್ಲಿಯೇ ಬೆಳೆಸಿದ್ದರು. ಇವರ ಮಗ ನಯನ್ ಭಾರತ ಟೆಸ್ಟ್ ಕ್ರಿಕೆಟ್‌ನ (Indian Test Cricket) ಮಾಜಿ ಬೌಲರ್ ಹಾಗೂ ಸರ್ರೆ ಹಾಗೂ ಸೌರಾಷ್ಟ್ರ ಪರ ರಣಜಿಯಲ್ಲಿ ಆಡಿದ್ದಾರೆ.

ಚೆನ್ನೈನಲ್ಲಿ ನಡೆದ ಆಸ್ಟ್ರೇಲಿಯಾ ವಿರುದ್ಧದ ಟೆಸ್ಟ್ ಪಂದ್ಯದ ಮೂಲಕ ಅಂತಾರಾಷ್ಟ್ರೀಯ ಕ್ರಿಕೆಟ್‌ಗೆ (International Cricket) ಪಾದಾರ್ಪಣೆ ಮಾಡಿದ್ದರು. ದಿಲೀಪ್ ದೋಶಿ ಪತ್ನಿ ಕಲಿಂಡಿ, ಪುತ್ರ ನಯನ್ ಹಾಗೂ ಮಗಳು ವಿಶಾಖಾ ಅವರನ್ನು ಅಗಲಿದ್ದಾರೆ.ಇದನ್ನೂ ಓದಿ: ಸರ್ಕಾರ, ನಮ್ಮ ನಡುವಿನದ್ದು ಗಂಡ-ಹೆಂಡತಿ ಜಗಳವಿದ್ದ ಹಾಗೆ: ಬಿ.ಆರ್ ಪಾಟೀಲ್